Germain Macret

Germain Macret (født 13. august 1620 i Bourg-en-Bresse i Frankrike, død 4. september 1676 i Fuzhou i provinsen Fujian i Kina) var en fransk katolsk kinamisjonær og prest tilhørende jesuittordenen. 

Han ble utsendt fra Vannes i 1654 og så fra Lisboa den 23. mars 1655 med gallionen S. Francisco. Han virket både på Timor og i Macao (der han var rektor på presteseminaret), og i Champa. I slutten av 1664 finner vi ham i Ganzhou i Jiangxi og deretter i Huguang; så i Kanton (1666), i Macao (1667) og til sist i Fuzhou. 

Se også
 Liste over kinamisjonærer tilhørende jesuittordenen

Litteratur
 Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)

Kategori:Personer fra Bourg-en-Bresse
Kategori:Franske katolske prester
Kategori:Franske jesuitter
Kategori:Jesuittmisjonærer i Qing-Kina
Kategori:Misjonærer i Vietnam
Kategori:Katolske misjonærer